CELEX: 32016D2093
Language: lv
Date: 2016-11-29 00:00:00
Title: Komisijas Īstenošanas lēmums (ES) 2016/2093 (2016. gada 29. novembris) par atkāpi attiecībā uz reģistrēto eksportētāju sistēmas piemērošanas datumu eksportam no aizjūras zemēm un teritorijām

30.11.2016   
            
            
               LV
            
            
               Eiropas Savienības Oficiālais Vēstnesis
            
            
               L 324/18
            
         KOMISIJAS ĪSTENOŠANAS LĒMUMS (ES) 2016/2093
   (2016. gada 29. novembris)
   par atkāpi attiecībā uz reģistrēto eksportētāju sistēmas piemērošanas datumu eksportam no aizjūras zemēm un teritorijām
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes Lēmumu 2013/755/ES (2013. gada 25. novembris) par aizjūras zemju un teritoriju asociāciju ar Eiropas Savienību (“Lēmums par aizjūras asociāciju”) (1) un jo īpaši tā VI pielikuma 63. pantu,
   tā kā:
   
               (1)
            
            
               Saskaņā ar Lēmuma 2013/755/ES VI pielikumu jauno izcelsmes sertifikācijas procedūru un administratīvās sadarbības metodes, reģistrēto eksportētāju sistēmu (REX) sāks piemērot no 2017. gada 1. janvāra. Pašreizējo sertifikācijas un administratīvās sadarbības sistēmu piemēro līdz 2016. gada 31. decembrim.
            
         
               (2)
            
            
               Ikviena no aizjūras zemēm un teritorijām (AZT), kas uzskaitītas Līguma II pielikumā, ir nosūtījušas Komisijai vēstuli, norādot, ka tās nav gatavas sākt piemērot REX no 2017. gada 1. janvāra, un lūdz sākt piemērot šo sistēmu no vēlāka datuma. Visās vēstulēs norādīts, ka AZT būs spējīgas piemērot REX sistēmu no 2020. gada 1. janvāra.
            
         
               (3)
            
            
               Ņemot vērā minētos lūgumus un lai piešķirtu AZT laiku sagatavoties REX sistēmas piemērošanai, ir lietderīgi AZT piešķirt atkāpi no reģistrēto eksportētāju sistēmas un ļaut tām pēc 2017. gada 1. janvāra piemērot Lēmuma 2013/755/ES VI pielikuma 21. līdz 35. pantu un 54., 55. un 56. pantu.
            
         
               (4)
            
            
               Šajā lēmumā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO LĒMUMU.
   1. pants
   Izmantojot atkāpi no reģistrēto eksportētāju sistēmas, AZT, kas uzskaitītas Līguma II pielikumā, līdz 2019. gada 31. decembrim var turpināt piemērot Lēmuma 2013/755/ES VI pielikuma 21. līdz 35. pantu un 54., 55. un 56. pantu.
   2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2016. gada 29. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 344, 19.12.2013., 1. lpp.